

3. januar 2020

I medfør af § 37 stk. 1 i Forretningsordenen for Inatsisartut, fremsætter jeg følgende spørgsmål til Naalakkersuisut:

**Spørgsmål til Naalakkersuisut:**

1. **Vil Naalakkersuisut oplyse, hvordan kemikalieaffaldet i Kalaallit Nunaata Ammerivia / Great Greenland i Qaqortoq bliver håndteret?**
2. **Kan Naalakkersuisut bekræfte, at brugen af kemikalier ifm behandling af skind i Kalaallit Nunaata Ammerivia / Great Greenland ikke på nogen belaster miljøet omkring virksomheden?**
3. **Såfremt det er tilfældet, at der bliver udledt kemikalier til miljøet, vil Naalakkersuisut oplyse, hvordan dette kontrolleres i forhold til belastningen af miljøet?**
4. **Har Naalakkersuisut andre oplysninger om emnet?**

 (Medlem af Inatsisartut Sofia Geisler, Inuit Ataqatigiit)

**Begrundelse:**

Vi har i Grønland ikke spildevandsanlæg, hvilket vi snarest bør sætte fokus på landspolitisk. Vi skal derfor til stadighed hele tiden arbejde på at minimere udledningen af eventuelle miljøskadelige stoffer i naturen omkring os.

Det gælder naturligvis også ift Kalaallit Nunaata Ammerivia / Great Greenland , der er en meget vigtig arbejdsplads, fordi den netop skaber arbejdspladser lokalt, men også fordi det er en kulturbærende virksomhed, som vi hele tiden skal værne om.

Det er baggrunden for ovenstående spørgsmål til Naalakkersuisut.

Jeg ønsker at mine spørgsmål bliver besvaret inden for 10 arbejdsdage.